ⵣⴰⵀⵉⵔⴰ ⵜⵉⴳⵟⴰⵟ

ⵣⴰⵀⵉⵔⴰ ⵜⵉⴳⵟⴰⵟ ⵏⵖ ⵥⴰⵀⵉⵕⴰ ⵜⵉⴳⵟⴰⵟ ⴷ ⵜⴰⵏⴰⵥⵓⵕⵜ ⵜⴰⵎⵙⵉⵍⵖⵜ ⵜⴰⵎⵙⵙⵓⴷⴷⵓⵜ, ⵉⵍⵍⵉⵙ ⵏ ⵓⴳⴰⴷⵉⵔ, ⵖⵓⵔⵙ ⵢⴰⵏ ⵓⵙⴰⴽⴰ ⴰⵏⴰⵥⵓⵕ ⴷ ⵓⵎⵙⵎⵓⵏ ⵉⵖⵣⵣⵉⴼⵏ, ⵜⴷⵔⴰ ⴳ ⵜⵓⴳⵜ ⵏ ⵉⵙⴼⵙⴰⵔ ⴷ ⵉⵏⵎⵓⵇⵇⴰⵔⵏ ⵉⵏⴰⵥⵓⵕⵏ ⵉⵏⴰⵎⵓⵔⵏ ⴷ ⵉⴳⵔⴰⵖⵍⴰⵏⵏ, ⵜⵙⵙⵓⵜⵉ ⵜⵉⵙⴰⵡⵔⵉⵏ ⴳ ⵓⵙⵙⵓⵏⵖ ⴷ ⵜⵡⵓⵔⵉⵡⵉⵏ ⵏ ⵓⴼⵓⵙ ⵉ ⵉⵎⵥⵥⵢⴰⵏⵏ ⴷ ⵜⵎⵖⴰⵔⵉⵏ ⴷ ⵡⵉⴷ ⵉⵍⵍⴰⵏ ⴳ ⵜⵎⵔⵙⴰⵍ ⵜⵉⵏⴰⵎⵓⵏⵉⵏ ⴷ ⵜⵙⴳⵏⴼⴰⵏⵉⵏ, ⵜⵉⵡⵉ ⵜⵓⴳⵜ ⵏ ⵉⵙⵍⴽⵉⵏⵏ ⴷ ⵉⴽⴰⵙⵏ ⵏ ⵓⵙⵉⵜⴳ, ⵙ ⵜⵓⵙⵏⵜ ⵙ ⴰⵢⵍⵍⵉ ⵜⵙⵙⵎⵏⵉⴷ ⴳ ⵜⵏⵓⴼⴰ ⴼⵓⵍⴽⵉⵏⵉⵏ ⵃⵎⴰ ⴰⴷ ⵜⵣⵓⵣⵣⵔ ⵜⴰⴷⵍⵙⴰ ⵏ ⵜⵥⵓⵕⵉ ⴷ ⵜⴰⵢⵔⵉ ⴷ ⵓⴼⵔⴰ ⴳ ⵓⵎⴰⴹⴰⵍ.

ⵜⵉⵖⵔⵉ
ⵜⵓⵎⵥ ⵜⵏⴰⵥⵓⵕⵜ ⵣⴰⵀⵉⵔⴰ ⴰⵙⵍⴽⵉⵏ ⵏ ⵜⵓⵔⴰⴳⵜ ⴳ ⵜⵙⴽⵍⴰ ⵜⴰⵄⵕⴰⴱⵜ ⴳ ⵜⵙⴷⴰⵡⵉⵜ ⵏ ⵉⴱⵏ ⵥⵓⵀⵕ ⴳ ⵓⴳⴰⴷⵉⵔ ⴰⵙⴳⴳⵯⴰⵙ ⵏ 1988, ⴷ ⵓⴷⵉⴱⵍⵓⵎ ⵏ ⵜⵉⵔⵔⴰ ⵜⴰⵎⵙⵙⵓⴳⵓⵔⵜ ⴳ ⵓⵙⵉⵏⴰⴳ ⵏ ⵜⴻⵜⵉⴽⵏⵓⵍⵓⵊⵉⵜ ⵜⴰⵏⵖⵎⴰⵙⵜ ⴳ ⵓⴳⴰⴷⵉⵔ, ⵜⴳ ⵜⴰⵎⴰⵣⵣⴰⵍⵜ ⵜⴰⵎⵙⵎⵓⵏⵜ ⴳ ⵢⵉⴳⵔ ⴰⵏⴰⵎⵓⵏ ⴷ ⵓⴷⵍⵙⴰⵏ ⴷ ⵓⵏⴰⵥⵓⵕ.

ⴰⵙⴰⴽⴰ ⴰⵏⴰⵥⵓⵕ ⴷ ⵓⵎⵙⵎⵓⵏ
ⵜⴽⵛⵎ ⵜⵏⴰⵥⵓⵕⵜ ⵣⴰⵀⵉⵔⴰ ⴳ ⵜⵎⵓⵏⵜ ⵏ ⵉⵏⴰⵥⵓⵕⵏ ⵉⵎⵙⵉⵍⵖⵏ ⵉⵎⵖⵔⵉⴱⵉⵢⵏ, ⵜⴳ ⴳⵉⵙ ⵜⴰⴳⵎⴰⵎⵜ. ⵜⴽⴽⴰ ⵜⵜ ⵏⵏ ⴷ ⵜⴰⵎⵛⵛⵉⵡⴰⵕⵜ ⴳ ⵜⵎⵙⵎⵓⵏⵜ ⵏ ⵜⵡⵜⵎⵉⵏ ⵏ ⵓⵙⴰⵎⵙ ⵉ ⵜⵥⵓⵕⵉⵡⵉⵏ ⵜⵉⵎⵙⵉⵍⵖⵉⵏ ⴷ ⵉⴳⵉⵜⵏ ⵉⵏⴰⵎⵓⵏⵏ, ⵜⴽⴽ ⵜⵜ ⵏⵏ ⵜⴳⴰ ⵜⵉⵎⵉⵔⵉⵜ ⵜⴰⵎⴰⵜⴰⵢⵜ ⵏ ⵜⵎⵙⵎⵓⵏⵜ ⵜⴰⴳⵔⴰⵖⵍⴰⵏⵜ ⵏ ⵜⵥⵓⵕⵉⵡⵉⵏ ⵜⵉⵎⵙⵉⵍⵖⵉⵏ ⴰⵢⵢⴰⵡ ⵏ ⵓⴳⴰⴷⵉⵔ, ⵜⴳ ⴰⵡⴷ ⵜⴰⵎⵙⵙⵓⴳⴰⵔⵜ ⵜⴰⵎⵅⴰⵙⵜ ⴳ ⵡⴰⵎⵎⴰⵙ ⵏ ⵜⵙⵏⵉⵊⵊⵉⵜ ⵏ ⵓⵏⴳⴰⴹ, ⵉⴹⴼⵕⵏ ⵉ ⵜⵎⵔⵙⵍⵜ ⵏ ⵎⵓⵃⵎⵎⴰⴷ ⵡⵉⵙ ⵙⵎⵎⵓⵙ ⵉ ⵓⵎⵢⴰⵡⴰⵙ ⴳ ⵓⴳⴰⴷⵉⵔ.

ⵜⵉⵡⵓⵔⵉⵡⵉⵏ
ⵉⵙⴼⵙⴰⵔ ⵉⵎⴷⴰⵏⵏ
ⵜⴷⵔⴰ ⵎⴰⵙⵙⴰ ⵣⴰⵀⵉⵔⴰ ⵜⵉⴳⵟⴰⵟ ⴳ ⵜⵓⴳⵜ ⵏ ⵉⵙⴼⵙⴰⵔ ⵉⵎⴷⴰⵏⵏ ⴳ ⵓⴳⵏⵙ ⵏ ⵍⵎⵖⵔⵉⴱ ⵓⵍⴰ ⴱⵕⵕⴰ ⵏⵏⵙ, ⵣⵓⵏ ⴷ:
 2023: ⴰⵙⴼⵙⵔ ⴰⵎⴷⴰⵏ ⴳ ⵜⵖⵔⵎⵜ ⵏ ⵇⴰⴷⵉⵛ ⵜⴰⵚⴱⴰⵏⵢⵓⵜ
 2022: ⴰⵙⴼⵙⵔ ⴳ ⵙⴱⵜⴰ ⴷ ⵎⵍⵉⵍⵜ.
 2022: ⴰⵙⴼⵙⵔ ⴰⵎⴷⴰⵏ ⴳ ⵓⵙⴰⵢⵔⴰⵔ ⵏ ⵜⵎⵔⵙⵍⵜ ⵜⴰⵚⴱⴰⵏⵢⵓⵜ-ⵜⴰⵄⵕⴰⴱⵜ ⴳ ⵜⵖⵔⵎⵜ ⵏ ⴳⵕⴰⵏⴰⴹⴰ ⴳ ⵚⴱⴰⵏⵢⴰ.
 2022: ⴰⵙⴰⵢⵔⴰⵔ ⵏ ⵜⴳⴰⴷⵉⵔⵜ ⵏ ⵜⴳⵔⴰⵡⵜ ⵏ ⵓⴳⴰⴷⵉⵔ.
 2019: ⵓⴷⴷⵉⵙ ⴰⴷⵍⵙⴰⵏ ⴳ ⴰⵢⵜ ⵎⵍⵍⵓⵍ.
 2016: ⵜⵉⴼⵍⵓⵜ ⵏ ⵓⵣⵔⴳⴰⵏ ⴳ ⵜⵖⵔⵎⵜ ⵏ ⵜⵔⵓⴷⴰⵏⵜ.

ⵉⵙⴼⵙⴰⵔ ⵉⵎⴳⵔⴰ
ⵎⴽⵍⵍⵉ ⵜⴷⵔⴰ ⴳ ⵉⵙⴼⵙⴰⵔ ⵉⵎⴳⵔⴰ ⵉⵏⴰⵎⵓⵔⵏ ⴷ ⵉⴳⵔⴰⵖⵍⴰⵏⵏ, ⵣⵓⵏ ⴷ:
 2022: ⴳ ⵓⴷⴷⵉⵙ ⴰⴷⵍⵙⴰⵏ ⴳ ⴰⵢⵜ ⵎⵍⵍⵓⵍ.
 2021: ⴰⵙⴼⵙⵔ ⴰⴳⵔⴰⵖⵍⴰⵏ ⴰⵎⵔⴷⵓ ⴳ ⵙⵡⵉⴷ.
 2019: ⴰⵙⴼⵙⵔ ⴰⵎⴳⵔⵓ ⴳ ⵜⵖⵔⵎⵜ ⵏ ⵎⵓⵏⴱⵓⵍⵢⵉ ⴳ ⴼⵕⴰⵏⵚⴰ.
 ⴰⵙⴼⵙⵔ ⴰⵎⴳⵔⵓ ⴳ ⵎⵉⵚⵕⴰ.
 ⵜⴰⵣⴷⴷⵓⵖⵜ ⵜⴰⴷⵍⵙⴰⵏⵜ, ⴷ ⵓⵙⴼⵙⵔ ⴳ ⵓⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ ⴳ ⵕⵕⴱⴰⵟ.
 2017: ⴰⵙⴼⵙⵔ ⴰⴳⵔⴰⵖⵍⴰⵏ ⵏ ⵓⵏⵎⵓⵇⵇⴰⵔ ⵏ ⵙⵓⵙ ⴳ ⵓⴳⴰⴷⵉⵔ.
 2017: ⴰⵏⵎⵓⵇⵇⴰⵔ ⴰⴳⵔⴰⵖⵍⴰⵏ ⵏ ⵜⵥⵓⵕⵉⵡⵉⵏ ⴳ ⵜⵔⵓⴷⴰⵏⵜ.
 2017: ⵜⴰⵎⵚⵕⵉⵜ ⵜⴰⴳⵔⴰⵖⵍⴰⵏⵜ ⵏ ⵜⵥⵓⵕⵉ ⵜⴰⵜⵔⴰⵔⵜ ⴳ ⵜⵖⵔⵎⵜ ⵏ ⵟⴰⵏⵊⴰ.
 2017: ⴰⵏⵎⵓⵇⵇⴰⵔ ⴰⴳⵔⴰⵖⵍⴰⵏ ⵏ ⵜⵥⵓⵕⵉ ⵜⴰⵎⵙⵉⵍⵖⵜ ⴳ ⵜⵖⵔⵎⵜ ⵏ ⵎⵓⴳⴰⴹⵓⵕ.
 2016: ⴰⵙⴼⵙⵔ ⴰⴳⵔⴰⵖⵍⴰⵏ ⴳ ⵓⵎⵣⴳⵓⵏ ⴰⴳⵍⴷⴰⵏ ⴳ ⵎⵕⵕⴰⴽⵛ.
 2014: ⴰⵙⴼⵙⵔ ⴰⴳⵔⴰⵖⵍⴰⵏ ⵏ ⵓⴼⵔⴰ ⴳ ⵓⴳⴰⴷⵉⵔ.
 2014: ⴰⵙⴼⵙⵔ ⴰⴳⵔⴰⵖⵍⴰⵏ ⵊⵓⵚⵓⵕ ⴳ ⵜⵖⵔⵎⵜ ⵏ ⵟⴰⵟⴰ.
 2012: ⴰⵙⴼⵙⵔ ⴰⴷⵖⴰⵔⴰⵏ ⴳ ⵜⴷⴰⵍⴰ ⵏ ⵓⵎⵣⴳⵓⵏ ⵏ ⵡⴰⴹⵓ ⴰⵎⵏⵏⵓⵕⵥⵎ ⴳ ⵓⴳⴰⴷⵉⵔ.
 2008: ⴰⵙⴼⵙⵔ ⴰⵎⴳⵔⵓ ⴳ ⵜⴷⴰⵍⴰ ⵏ ⵜⵎⵚⵕⵉⵜ ⵜⴰⵎⵙⵖⵏⵣⵉⵜ ⴳ ⵓⴳⴰⴷⵉⵔ.

ⵜⴰⵏⵏⴰⵜⵢⵜ ⵜⴰⵏⴰⵥⵓⵕⵜ ⵏ ⵣⴰⵀⵉⵔⴰ
ⵜⴰⵥⵓⵕⵉ ⵜⴰⵎⵙⵉⵍⵖⵜ ⵜⵓⵜⵍⴰⵢⵜ ⵙⴳ ⵢⵉⵏⴰⵡ ⵏⵏⴰ ⵉⵜⵜⵚⴽⵓⵏ ⵢⴰⵏ ⵓⵎⴰⴹⴰⵍ ⵙⴳ ⵜⵉⵍⵉⵜ ⴳ ⵓⴷⵍⵙⴰⵏ ⴰⵎⵙⵏⴼⵍⵓⵍ ⵎⴽⵍⵍⵉ ⵜⵎⵎⴰⵖ ⵜⵏⴰⵥⵓⵕⵜ ⵜⴰⵎⵖⵔⴰⴱⵉⵜ ⵣⴰⵀⵉⵔⴰ ⵜⵉⴳⵟⴰⵟ ⴰⴷ ⵜ ⵜⴳⵔ ⵙⴳ ⵜⵡⵓⵔⵉⵡⵉⵏ ⵏⵏⵙ ⵏⵏⴰ ⵉⵥⴹⴰⵕⵏ ⴰⴷ ⵜⵙⵏⵉⵢ ⵢⴰⵏ ⵓⵔⵎⴰⵙ ⵉ ⵢⵉⴳⵔ ⴰⵎⵖⵔⴰⴱⵉ ⴰⵎⴰⵣⵉⵖ ⴳ ⵓⵎⴰⵍⵓ ⵏ ⵜⵓⴳⵜ ⵏ ⵜⵎⵢⴰⴷⴰⵙⵉⵏ ⵢⵓⵙⵉⵏ ⵜⵓⵎⴰⵢⵉⵏ ⵅⴼ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⴷ ⵓⵎⵣⵔⵓⵢ ⴰⵏⴰⵎⵓⵏ ⵉ ⵜⵙⴳⴰ ⵙ ⵜⵡⵉⵍⴰ ⵜⴰⵎⵚⴽⴰⵡⵜ ⵏⴽⴹⵏⵜ ⴳⵉⵙ ⵜⵍⴳⴳⵯⵉⵜⵉⵏ ⵏ ⵉⴽⵯⵍⴰⵏ ⵖⵓⵔ ⴰⵎⵎⴰⴽⵏ ⵉⵎⵚⴽⴰⵡⵏ ⴷⵔⴰⵏⵉⵏ ⵉⵜⵜⴰⵡⵉⵏ ⵙ ⵢⴰⵏ ⵡⴰⵏⴰⵡ ⵏ ⵜⵎⵓⵏⵓⴳⵕⴰⴼⵉⵜ ⵜⴰⵙⵓⵙⵉⵜ ⵙ ⵓⵎⵏⴰⴷ ⵏⵏⵙ ⴰⵙⵓⵙⵢⵓⵍⵓⵊⵉ ⴷ ⵜⵉⵏⴷⵉ ⵏⵏⵙ ⵜⴰⵙⵏⴰⴼⴳⴰⵏⵜ.

ⵉⵙⴰⵖⵓⵍⵏ